Борис Младенов-Young
Старице мила, гълъбице моя…

chitanka.info

Старице мила, гълъбице моя,

и ти ли се събуди като мен?

Защо и кой ни наруши покоя

и ни лиши без жал от сън блажен?

През младостта ни с деликатни цели

бог Ерос ни събуждаше с перце

и в брачно тайнство, нежно се преплели,

политахме към Седмото Небе!

Сега ни будят сънища кошмарни,

ослушваме се за дъха до нас

и щом го чуем, Богу благодарни,

притваряме очи едва тогаз.

Гушни се в мен да чувствам, че тупти

сърцето ти до моите гърди!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.